**ГОДИШЕН ДОКЛАД ЗА 2022 г.**

**ЗА ИЗПЪЛНЕНИЕТО НА ОПЕРАТИВНА ПРОГРАМА**

**ЗА ХРАНИ И/ИЛИ ОСНОВНО МАТЕРИАЛНО ПОДПОМАГАНЕ**

**ФОНД ЗА ЕВРОПЕЙСКО ПОДПОМАГАНЕ**

**НА НАЙ-НУЖДАЕЩИТЕ СЕ ЛИЦА В БЪЛГАРИЯ**

**/Резюме/**

Година на докладване: 2022 г.

Дата на консултация със заинтересованите страни: 25.04.-15.05.2023 г.

Получено е едно предложение от представители на Европейската комисия за допълване на данни за украинските бежанци, които са се възползвали от Операцията „Топъл обяд“, което е отразено в доклада, в частта „Мерки и дейности, свързани с възникналата военната и хуманитарна криза в Украйна“.

**2. Преглед за изпълнението**

**2.1. Информация за изпълнението на програмата в съответствие с общите индикатори за частично или изцяло изпълнените операции.**

Докладът предоставя информация за изпълнението на дейностите по отделните операции по ОПХ ФЕПНЛ през 2022 година, в съответствие с член 13 от Регламент (ЕС) №. 223/2014 на Европейския парламент и на Съвета от 11 март 2014 и Делегиран регламент (ЕС) № 1255/2014 на Комисията от 17 юли 2014 година.

**2.1.1. Информация за физическия прогрес на ОПХ ФЕПНЛ -** обща част

С Решение C(2022)6086 от 18.08.2022 г. е одобрено четвърто изменение на Оперативната програма за храни и/или основно материално подпомагане финансирана от Фонда за европейско подпомагане на най-нуждаещите се лица /ОПХ ФЕПНЛ/.

В условията на пандемията предизвикана от COVD-19 операциите за осигуряване на топъл обяд и предоставяне на индивидуални пакети с хранителни продукти бяха адаптирани, като топлият обяд се доставяше до дома на крайните получатели, а по двете операции се осигури възможност в целевите групи да бъдат включени лица от високо рискови групи от заразяване.

В следствие на военните действия в Украйна, целевите групи получаващи подкрепа по програмата се разшириха с лица с предоставен статут на временна закрила, влезли в страната след 24.02.2022 г., вкл. и деца.

* **Действия свързани с механизма REACT-EU**

С Решение на МС № 850 от 07.12.2021 г. са определени допълнителни EUR 13 000 000 за програмата по механизма REACT-EU за 2022 г., с които се обезпечи удължаване на мерките по предоставяне на топъл обяд до 30.06.2022 г. С РМС № 272 от 28.04.2022 г., към програмата са насочени още EUR 5 624 211 от механизма REACT-EU за 2022 г. които се насочиха за удължаване на предоставянето на топъл обяд до 30.09.2022 г. и за новата мярка за подкрепа на разселените лица от Украйна, с предоставен статут на временна закрила, влезли в страната след 24.02.2022 г.

Едновременно с това се подготви изменение на Оперативната програма като се добави и подкрепа за лицата със статут на временна закрила, които да получават ваучери за храни и стоки от първа необходимост. С последното изменение на Оперативната програма бюджетът се измени на EUR 161 876 670.

**Операция тип 1 „Закупуване на хранителни продукти“**

Техническото и финансово изпълнение на операциите от тип 1 „Закупуване на хранителни продукти“ е приключило през 2021 г. и е отчетено в Доклада за 2021 г.

**Операция тип 2 „Предоставяне на индивидуални пакети хранителни продукти“**

Техническото и финансово изпълнение на операциите от тип 2 „Предоставяне на индивидуални пакети хранителни продукти" е приключило през 2021 г. и е отчетено в Доклада за 2021 г.

**Операция тип 3 „Осигуряване на топъл обяд“**

Операцията се реализира в условията на допълняемост с действащата национална програма за подпомагане на обществените трапезарии, финансирана със средства от държавния бюджет чрез фонд „Социална закрила“. Допустимите кандидати са общини и райони на общини на територията на страната. Безвъзмездната финансова помощ за реализиране на дейността се предоставя чрез процедура за директно предоставяне.

**Напредък по Операция „3.1 - Топъл обяд в условия на пандемията от COVID-19“**

През 2022 г. продължи изпълнението на стартиралата в началото на 2021 г. Операция „3.1 – Топъл обяд в условия на пандемията от COVID-19“. След близо 2 години, от 1 април 2022 г. в Р България бе отменена извънредната епидемична обстановка. Задачата, която стоеше пред нас бе да подсигурим възможност на най-бедната и в социална изолация част на наеселението максимално безболезнено да премине този етап от излизане от извънредно положение. Целта ни бе да се гарантира един баланс между отпадането на извънредната епидемична обстановка и запазването, гарантирането здравето и живота на гражданите в България, защото въпреки, че извънредната епидемична обстановка отпадна, COVID-19 не си бе отишъл.

В съответствие с основните принципи на Европейския стълб на социалните права, операцията се реализира в отговор на пандемията от COVID-19 в страната и осигури подкрепа за задоволяване на базовата нужда от храна на хората, които се нуждеха от социална закрила в най-висока степен. Анализът на неблагоприятните последици в социално-икономически аспект, в резултат от разпространението на COVID-19, беше основание България да предложи допълнителните средства от FEAD по механизма REACT-EU да бъдат насочени за осигуряване на топъл обяд, като идентифицирано най-значимо лишение сред най-засегнатите и уязвими граждани в страната.

Допустимите целеви групи бяха хора без доходи или с доходи под линията на бедност, които са в невъзможност да осигурят основните си жизнени потребности, нямат близки, които да им окажат подкрепа, рискът от заразяване или от неблагоприятно протичане на инфекцията от COVID – 19 за тях е по-висок.

През 2022 г. бяха реализирани няколко изменения на операцията, свързан с: увеличаване стойността на разхода за единица продукт топъл обяд от 2,70 лв. на 2,90 лв. за осигуряване на храна на едно лице от целевата група на ден, считано от 01.03.2022 г.; удължаване на дейностите по предоставяне на топъл обяд, първоначално до 31.07.2022 г., а в последствие и до 30.09.2022 г.; добавяне на нова целева група „Лица, на които е предоставена временна закрила във връзка с масово навлизане на разселени лица от Украйна“.

В резултат на допълнително обявените срокове за кандидатстване по процедурата, през 2022 г. бяха сключени **нови осем договора** за директно предоставяне на БФП, чрез които към общия брой лица от целевите групи по сключените пре 2021 г. договори за предоставяне на БФП се добавиха **3190 лица**. По този начин общият брой общини и райони на общини, които предоставяха топъл обяд **от 01.01.2021 г. до 30.09.2022 т. бяха 223** и обхващаха **общо 62 483 лица от допустимите целевите групи**.

Докладваните за 2022 г. данни за постигнати стойности на общите показатели по Операция „3.1 – Топъл обяд в условия на пандемията от COVID-19“ са **събрани на база отчетени и верифицирани показатели по платени искания за плащания /ИП/ през 2022 г.,** както следва:

**Общ** **брой на новите потребители**, получаващи подпомагане с топъл обяд е **14 828** лица от целевите групи /по реално верифицираните и изплатени искания за плащане до края на на 2022 г./. Профилът на подкрепените лица съобразно Делегиран Регламент (ЕС) 1255/2014 е както следва: Лица на възраст 15 години или по-малки – 562 бр. или 3,79%; Лица на възраст 65 години или по-възрастни – 8 204 бр. или 55,33%; Жени – 8 342 бр. или 56,26 %; Мигранти – 5 бр. или 0,03 %; Чужди граждани – 247 бр. или 1,66 %; Малцинства – 1 553 бр. или 10,47 %; Роми – 1 106 бр. или 7,46 %; Хора с увреждания – 2 803 бр. или 18,90 %; Бездомни лица – 28 бр. или 0,19 %.

**Поради многогодишния характер на изпълняваните проекти по операцията и за да не се допусне дублиране на потребителите и отчитане на едно и също лице всяка календарна година в рамките на един и същ проект** **в ГД 2022 г. са представени данни само за нововключените лица през 2022 г.**, но трябва да се има предвид, че в началото на отчетния период /01.01.2022г./ броят на потребителите на топъл обяд е 53 279 лица, към който прибавяйки броят на новите включени потребители през 2022 г. – 14 828, **общият брой на получилите подкрепа** **по Операция „3.1 – Топъл обяд в условия на пандемията от COVID-19“ през 2022 г. е 68 107 лица.**

**Общият брой на разпределените през 2022 г. ястия** по операцията на база реално верифицирани и изплатени искания за плащане е **12 554 038 бр. /** 1бр. ястие представлява единица продукт - топъл обяд на стойност EUR 1,38/2,70 BGN и на стойност 1,48 EUR/2,90 BGN считано от 01.03.2022 г., включващ супа, основно ястие и хляб и минимум веднъж седмично десерт/.

Общото количество разпределени хранителни продукти, вложени при приготвяне на ястията от страна на ПО през 2022 г. и отчетени в реално верифицираните и изплатени искания за плащане през годината е **10 457,48 т.**, като в това количество продукти се включват: Плодове и зеленчуци – 2 881,25 т. или 27,55 %; Месо, яйца, риба и рибни продукти – 1 897,40 т. или 18,14%; Брашно, хляб, картофи, ориз и др.съдържащи скорбяла продукти – 4 218,01 т. или 40,34%; Захар – 37,05 т. или 0,35%; Млечни продукти – 846,48 т. или 8,1 %; Мазнини, масла – 340,93 т. или 3,26%; Готови храни и други храни, които не попадат в предходните категории – 236,35 т. или 2,26 %.

Средното тегло на единица продукт топъл обяд, предоставян на крайните потребители през 2022 г. е **0,833 кг.** (10 457 481,69 кг. хранителни продукти / 12 554 038 бр. единици продукт – топъл обяд), сходно със средното тегло на единица продукт топъл обяд предоставян на крайните получатели през 2021 г. е **0,840 кг.** (8 770 738,73 кг. хранителни продукти / 10 444 191 бр. единици продукт – топъл обяд)

**Съпътстващи мерки**

Паралелно с предоставянето на топъл обяд на потребителите, основен ангажимент на партньорските организации е да се оказва подкрепа на участниците в проектните дейности чрез предоставяне на **съпътстващи мерки**, целящи оказване на допълнителна подкрепа с оглед намиране на възможност за бъдеща интеграция чрез дейности за преодоляване на социалното изключване и намаляване на бедността.

С изменение на Ръководството на партньорските организации по Операция „3.1 - Топъл обяд в условия на пандемията от COVID-19“, публикувано на 01.12.2021 г., като част от видовете съпътстващи мерки, предоставяни по операцията бяха включени и **дейности насочени към опазване на околната среда и преминаване към зеления и цифров преход**. Целта на тези мерки е да се повиши осведомеността на хората, че с действията си могат да променят хода на събитията и да ограничат изменението на климата чрез по - ефективно използване на ресурсите и опазване на природата, в контекста на безпрецедентните изменения в световния климат и пагубното им влияние върху природата и качеството на живот на хората. Част от тези мерки се изразяват в:

- насочване към различни инициативи за подмяна на печките за твърдо гориво с алтернативни енергоспестяващи топлинни източници;

- включването на представителите на целевите групи в инициативи за засаждане на дървета;

- разпространение на информационни материали/брошури с цел повишаване осведомеността на хората с оглед предприемане на действия от тяхна страна за промяна в начина им на живот и по-ефективно опазване на околната среда.

Сред включените теми са и използване на енергоспестяващи уреди в домакинствата, използване на пликове и торби за многократна употреба вместо еднократни пластмасови изделия, методи за разделно събиране на отпадъци, ползи от облагородяване на зелените площи и засаждане на дървета.

За подкрепените лица, на които е предоставена временна закрила във връзка с масово навлизане на разселени лица от Украйна помощта е допълнена и със съпътстваща подкрепа за социално приобщаване, съобразно нуждите на хората от целевата група. Лицата са консултирани и им е оказано съдействие по следните основни направления:

* запознаване с условията за получаване на еднократна финансова помощ и насочване към Дирекция социално подпомагане
* запознаване с реда за записване на децата в детска градина
* информиране за възможността за получаване на медицинска грижа от хора с увреждания, както и за оказване на социална подкрепа, съобразно вида и степента на увреждането, в това число и предоставяне на социални услуги
* съдействие за снабдяване с медикаменти за лечение на захарен диабет.

Акцент при предоставянето на съпътстващи мерки беше насочен върху ползите от ваксините срещу COVID-19, съветите за предпазване от грип и спецификите на разпространяващия се COVID-19, как става заразяването и какви са начините за предпазване, както и беше повишена информираността за ранно различаване на симптомите и диференцирането от симптомите на сезонните грипоподобни състояния, мерките за недопускане на заразата в домовете и препаратите, с които трябва да се поддържа личната и домашна хигиена и пост - COVID-19 синдрома. През 2022 г. продължи да действа утвърдената през предходната година от реализиране на операцията практика потребителите да имат възможност да потърсят съдействие и да им бъдат задоволени потребностите от пазаруване на лекарства, хранителни и други стоки от първа необходимост, както и заплащане на битови сметки със средства на съответното лице. Здравни работници, организирани в мобилни групи, проследяваха здравния статус на част от потребителите. Част от мерките бяха свързани с разпространяване на листовки с онагледени техники за миене на ръце, като средство за предпазване от заразяване и правилно и безопасно съхранение на храната.

През 2022 г. бяха предоставени общо **279 996 бр.** отделни съпътстващи мерки на **262 546 бр.** лица, като при **13 040 случая** са установени и ефективни крайни резултати получени от предоставените услуги, както следва:

* + консултиране/насочване към програми и проекти, финансирани от ESF за социални услуги, квалификация, заетост и други мерки – включване в различни проекти на ОПРЧР 2014 – 2020 - различни по вид комплексни социални услуги, квалификационни курсове и/или осигуряване на заетост и повишаване на информираността за възможностите, които се предоставят – **19 666 бр.,** от които има **442** установени конкретни резултати (290 лица са включени като потребители по Процедура BG05M9OP001-6.002 „Патронажна грижа +“ по ОП РЧР, 146 лица са обхванати от различни проекти и програми, финансирани от ESF свързани с квалификация и заетост).
	+ консултиране/насочване към социалните служби за предоставяне на социални помощи и/или социални услуги /извън финансираните по ESF/ – отпуснати социални помощи и/или ползване на социални услуги в общността, финансирани от общински и републикански бюджети – **31 136 бр**., от които има установени **1 234** конкретни резултати (отпуснати са целеви помощи за отопление или други социални помощи по реда на Закона за социално подпомагане, Закона за хората с увреждания и Закон за закрила на детето на 942 лица, 46 лица са получили социални помощи от общински бюджет, 86 лица са включени като потребители по Национална програма „Асистентска подкрепа“, 54 лица са получили съдействие и са включени като потребители на различни социални услуги в общността и др);
	+ консултиране и помощ във връзка с конкретни потребности на потребителите, като например: управление на семейния бюджет, здравословно и балансирано хранене, достъп до общински, здравни, образователни, административни услуги и други – участие в проект за енергийна ефективност, подобрено здравословно състояние, повишен жизнен тонус и грижа за собственото здраве; придобиване на лични хигиенни навици и при отглеждането на малки деца; ограничаване при употребата на сол и захар; запознаване с чудната сила на минералните води в България; превенция на захарния диабет; ваксиниране и редовност при имунизационно паспортиране на децата; съдействие за достъп до здравна помощ, възстановяване на здравноосигурителни права, ограничаване или прекратяване на злоупотреба с алкохол и/или наркотици; получени помощи от общински бюджети; превенция на отпадане от училище; мотивационна подкрепа за придобиване на образование и съдействие за посещение на вечерни форми на обучение за придобиване на основно/средно специално образование от възрастни потребители без образование; осигуряване на дрехи от първа необходимост и обувки чрез дарителски компании; намиране на работа; създаване на мотивация относно контролирано изразходване на личните средства; съдействие при заплащане на битови сметки – консумирано електричество, вода, телефон и закупуване на необходими лекарствени средства с лични средства на потребителите; подкрепа за разрешаване на семейни проблеми, чрез осигурени консултации от специалист; съдействие за намиране и осигуряване на контакти с близки и роднини на самотни възрастни потребители; разпознаване на телефонните измамници; придобити умения за предпазване от злоупотреба с лични данни; подобрено емоционално състояние и комуникативни способности; посещение на културни събития и участие в организирани празници – общо проведени **229 187** индивидуални консултации, от които има установени **11 357 бр.** конкретни резултати (2 657 лица са подпомогнати при попълване на заявления и са им издадени документи за самоличност или адресна регистрация, издадени са им пълномощни, скици на имот, удостоверения за семейно положение, разрешителни за ползване на безплатен паркинг, данъчна оценка, удостоверения за наследници и др., 5 460 лица са посетени от медицински специалист и е проследен общия им здравен статус, 95 лица са получили съдействие и им е поставена ваксина срещу COVID-19, 1 825 лица са получили подкрепа като са им закупувани хранителни продукти, лекарствени медикаменти или са им заплатени битови сметки с лични средства, 11 лица от Украйна с предоставена временна закрила на територията на Република България, поради военната агресия на Русия са получили съдействие при включване на непълнолетни деца в детски заведения и др.).
	+ осигуряване на подслон, в т.ч. и временен за скитащи и бездомни лица - настаняване в общински жилища, центрове за временно настаняване, близки и роднини или картотекиране като нуждаещи се от жилище – предоставени са спешно и неотложно подкрепящи дейности, като в резултат **5 бездомни лица** са настанени в центрове за временно настаняване, на 1 бездомно лице са издадени лични документи, а 1 малолетно бездомно лице е получило съдействие в резултат на което е настанено в приемно семейство.

През 2022 г. са извършени от представители на УО **9 планирани проверки „на място“** относно изпълнение на проектните дейности и предвидените цели. През годината са извършени и **15 непланирани проверки „на място“**, които са свързани с различни казуси, като например въведена процедура за извънреден контрол, мониторинг и наблюдение на конкретен договор за БФП или получени сигнали за влошено качество на предоставяните услуги и др. В резултат на проведените проверки „на място“ е установено изпълнение на проектните дейности, което съответства на етапа на реализиране на договорите за БФП към момента на провеждането им, реализиране на предвидените по договорите мероприятия съобразно описаното в заявленията за финансиране и изпълнение на поставените цели съотносимо към цялостното изпълнение. В случай на констатиране на несъответствия са издавани препоръки за отстраняването им, чието изпълнение е проследявано чрез предоставена от партньорските организации информация, документални доказателства налични в информационната система ИСУН 2020 и/или осъществяване на нова проверка при необходимост.

**Операция тип 4 „Техническа помощ“**

Операцията се реализира с процедура за директно предоставяне на БФП чрез бюджетни линии. Бенефициент е АСП чрез отдел „Техническа помощ“ в дирекция „Международно сътрудничество, програми и европейска интеграция“ на АСП.

Реализирани са дейности за гарантиране качествено управление и изпълнение на оперативната програма чрез материално-техническото и административно обезпечаване на структурните звена и служителите, ангажирани с функции по програмата.

Във връзка с реализиране на операциите и постигане целите на оперативната програма, както и с оглед програмирането, качественото управление и изпълнение на ОПХ ФЕПНЛ служители на УО взеха участие в общо 36 присъствени и онлайн обучения, семинари и работни срещи.

Проведена е годишна среща за преглед на ОПХ ФЕПНЛ 2014-2020 и ПХОМП 2021-2027 с представители на дирекция МСПЕИ на АСП; ЕК; дирекция "Национален фонд", Министерство на финансите; дирекция "Централно координационно звено", администрация на Министерски съвет; дирекция "Одити на средствата по социална политика и образование", ИА „Одит на средствата от ЕС“; Национално сдружение на общините в Република България; община Габрово.

**Операция тип 5 „Предоставяне на ваучери за осигуряване на храни и стоки от първа необходимост за разселени лица от Украйна“**

На 29.09.2022 г. е издадена Заповед № РД01-1872/29.09.2022 г. за предоставяне на безвъзмездна финансова помощ с бенефициент – Агенция за социално подпомагане, чрез териториалните си поделения.

Целеви групи са лица, включително и деца, с предоставен статут на временна закрила в изпълнение на Решение за изпълнение на Съвета на Европейския съюз /ЕС/ 2022/382 от 04 март 2022 г. за установяване на съществуването на масово навлизане на разселени лица от Украйна по смисъла на член 5 от Директива 2001/55/ЕО и за въвеждане на временна закрила, влезли в страната след 24.02.2022 г. Приоритетно ваучери се предоставят за нуждите на децата и на лицата, които са техни родители, настойници, попечители или лица, при които децата са настанени по реда на Закона за закрила на детето.

Бюджета е в размер на 4 400 000 лв., като стойността на 1 ваучер е 100 лв. Срещу предоставения ваучер могат да бъдат закупувани хранителни продукти, дрехи, обувки, детски храни, детски дрехи, училищни пособия, хигиенни материали и други продукти от първа необходимост от магазинната мрежа в страната с изрична забрана за закупуване на лекарствени продукти, тютюневи изделия, вино, спиртни напитки, пиво. Ваучерът се предоставя еднократно на лице от целевата група, включително и за децата. В обосновани случаи лицата могат да получат и допълнителен ваучер, предоставян при наличие на следните кумулативни условия: има неразпределени ваучери, и лицата не са в състояние да задоволят своите основни жизнени нужди и тяхната интеграция е затруднена и/или невъзможна.

В допълнение към предоставянето на ваучерите, лицата от целевите групи получават и съпътстваща подкрепа, която индикативно се изразява в индивидуално консултиране и/или предоставяне на информация за: предоставяне на социални помощи и услуги; специфична подкрепа за хора с увреждания и деца, включително и непридружени; правна помощ, при необходимост; съдействие за включване в пазара на труда и в други форми на социална интеграция; други форми на подкрепа и съдействие, реализирани в отговор на установени конкретни нужди и проблеми на представителите на целевите групи, в помощ на тяхната социална интеграция.

За периода до 31.12.2022 г. УО извърши 13 планирани проверки „на място“, определени на извадков принцип на база на методология, основана на оценка на риска, допълнена чрез случайна извадка, съгласно ДНФ № 1/ 10.04.2020 г. и чл. 32 от Регламент (ЕС) № 223/2014. Проверките се осъществиха в структурите на Агенцията за социално подпомагане – дирекции „Социално подпомагане“, където се предоставят ваучерите. По време на проверките не са констатирани несъответствия и пропуски при изпълнението на проекта и Заповедта за БФП.

**2.1.2.Установени проблеми при реализацията на операциите по ОПХ и предприети действия за разрешаването им.**

През 2022 г. оперативната програма в България отчита високи нива на техническо и финансово изпълнение и не са идентифицирани съществени проблеми в изпълнението ѝ. Истинско предизвикателство пред УО бе да осигури непрекъсваемост на подкрепата с топъл обяд, тъй като проектите по ОПХ приключиха на 30 септември 2022 г. Към тази дата 188 броя общини и райони на общини предоставяха топъл обяд на близо 52 000 лица в цялата страна. На 19.09.2022 г. бе обявена процедура за директно предоставяне BG05SFPR003-1.001 „Топъл обяд“ с бенефициенти са общини и райони на общини по Програма за храни и основно материално подпомагане 2021 – 2027 г., съфинансирана от Европейски социален фонд +. Целта на процедурата е осигуряване на здравословна, разнообразна и питателна топла храна за обяд на хора, които не са в състояние сами или с помощта на свои близки да си осигуряват такава за периода от 01.10.2022 г. до 30.09.2025 г., като така се осигури възможност да не се прекъсва подкрепата. До края на 2022 г. са подадени 208 проектни предложения, а предоставената БФП е в размер на EUR 50 711 228.50. Броят на обхванатите потребители е 53 121 лица.

* **Постъпили сигнали**

Съгласно водения в УО на ОПХ регистър на получените жалби/ възражения през 2022 г. са регистрирани общо 37 жалби и сигнали, от които 17 жалби и 14 въпроси и сигнали, свързани с осигуряване на топъл обяд, 5 са сигнали по отношение на предоставянето на индивидуални пакети с хранителни продукти. Има 1 сигнал по отношение на проблеми при раздаването на ваучери в градовете Поморие и Несебър по операция тип 5 BG05FMOP001-6.001 „Предоставяне на ваучери за осигуряване на храни и стоки от първа необходимост за разселени лица от Украйна“. По всички жалби и сигнали са осъществени от УО проверки, които не са идентифицирали съществени проблеми при реализирането на програмата, изготвени са съответни отговори до подателите им.

* **Мерки и дейности, свързани с възникналата епидемична обстановка, предизвикана от COVID-19**

Изпълнението на ОПХ ФЕПНЛ през 2022 г. продължи да се реализира в условията на продължаваща епидемична обстановка. При реализирането на операция „3.1 - Топъл обяд в условия на пандемията от COVID-19“ бяха съблюдавани следните мерки: доставката на топлата храна директно до домовете на потребителите; ястията да са опаковани индивидуално в опаковки за еднократна употреба; да се използват защитни предпазни средства от персонала, който доставя храната - маски, ръкавици, защитни костюми, щитове за лице; да се следи за редовна дезинфекция на кухните и транспортните средства и др. Акцентът при предоставянето на съпътстващи мерки бе насочен върху съветите за предпазване от грип и спецификите на разпространяващия се COVID-19, как става заразяването и какви са начините за предпазване. Бе повишена и информираността за ранно различаване на симптомите на заразяване с COVID-19 и диференцирането от симптомите на сезонните грипоподобни състояния, както и за възможните мерки за предпазване от заразяване с COVID-19 и препаратите, с които трябва да се поддържа личната и домашна хигиена.

* **Мерки и дейности, свързани с възникналата военната и хуманитарна криза в Украйна**

В резултат от приетото Решение за изпълнение (EC) 2022/382, с което се активира прилагането на Директива 2001/55/ЕО на Съвета от 20 юли 2001 г., в страната беше създадена организация, която да гарантира, че за бягащите от войната в Украйна хора ще бъде осигурена временна закрила. Регламент (ЕС) 2022/562 на Европейската комисия и на Съвета от 06.04.2022 г. за изменение на Регламент (ЕС) № 1303/2013 и Регламент (ЕС) № 223/2014 по отношение на Действия по линия на сближаването за бежанците в Европа (CARE) създаде условия за гъвкавост в правилата на политиката на сближаване 2014-2020 г., и позволи своевременно преразпределяне на наличното финансиране с оглед оказване на спешна подкрепа за хора, мигриращи от Украйна във връзка с руската инвазия.

По операция „3.1 - Топъл обяд в условия на пандемията от COVID-19“ беше осигурена възможност да се предоставя топъл обяд на разселени лица от Украйна, получили временна закрила в Република България в съответствие с Решение на МС № 144 от 10.03.2022 г. за предоставяне на временна закрила на разселени лица от Украйна и за изменение на Националния план за действие при временна закрила в Република България. В резултат на това през периода от 03.05.2022 г. до крайния срок на изпълнение на дейностите – 30.09.2022 г., 243 лица напуснали територията на Украйна и с предоставен статут на временна закрила получиха подкрепа с топъл обяд, като част от допълнителна целева група „Лица, на които е предоставена временна закрила във връзка с масово навлизане на разселени лица от Украйна по операция „3.1 - Топъл обяд в условия на пандемията от COVID-19“.

На 29.09.2022 г. стартира изпълнението на проект по операция тип 5 BG05FMOP001-6.001 „Предоставяне на ваучери за осигуряване на храни и стоки от първа необходимост за разселени лица от Украйна“, с конкретен бенефициент е Агенция за социално подпомагане, чрез териториалните си поделения. Целеви групи към, които и насочена помощта са лица, включително и деца, с предоставен статут на временна закрила в изпълнение на Решение за изпълнение на Съвета на Европейския съюз /ЕС/ 2022/382 от 04 март 2022 г. за установяване на съществуването на масово навлизане на разселени лица от Украйна по смисъла на член 5 от Директива 2001/55/ЕО и за въвеждане на временна закрила, влезли в страната след 24.02.2022 г. Приоритетно ваучери се предоставят за нуждите на децата и на лицата, които са техни родители, настойници, попечители или лица, при които децата са настанени по реда на Закона за закрила на детето.

* **Процедура по наддоговаряне**

С РМС 850 от 07.12.2021 г. за Програмата са определени допълнително EUR 13 000 000 по механизма REACT-EU за 2022 г., а РМС № 272 от 28.04.2022 г., средствата се увеличиха с още EUR 5 624 211. С Решения № 843 от 02.12.2022 г. и № 355 от 31.05.2022 г. Министерски съвет даде съгласие УО да наддоговори тези средства, с цел обезпечаване на дейностите по програмата до официалното одобрение на изменението й на 18.08.2022 г. Едновременно с това и с цел продотвратяване на загуба на средства по програмата програмираните средства по приключилите операции са изравнени до реално изплатените, а реализираните икономии са пренасочени към операция „Техническа помощ“, при спазване на разпоредбите на чл. 27, пар. 4 от Регламент (ЕС) № 223/2014.

**2.1.3. Финансов напредък**

С РМС 850 от 07.12.2021 г. за Програмата са определени допълнително EUR 13 000 000 по механизма REACT-EU за 2022 г., а РМС № 272 от 28.04.2022 г., средствата се увеличиха с още EUR 5 624 211. С Решения на МС с № 843 от 02.12.2022 г. и № 355 от 31.05.2022 г. тези средства са наддоговорени. С последното изменение от 18.08.2022 г. бюджета на праграмата достига **EUR 161 876 670**.

Данните за финансовото изпълнение на Програмата към 31.12.2022 г. са като следва:

* Към 31.12.2022 г. е програмиран 100% от финансовия план на Програмата
* От стартирането на Програмата до края на 2022 г. са сключени общо 548 договора/заповеди за предоставяне на БФП на обща стойност **EUR 161 884 756.81** или 100% от бюджета вкл. и средствата за REACT-EU за 2022 г. Към края на 2022 г. е приключило изпълнението на 545 договора/заповеди от обявените операции. Договорените стойности на тези договори/заповеди са изравнени до стойностите на реално изплатените средства по тях. Реализираните икономии са своевременно препрограмирани и договорени.
* Общо верифицираните средства към 31.12.2022 г. са в размер на **EUR 159 617 812,40** (98,60 % от бюджета на ОП и 98,42 % от програмираните средства), като верифицираните средства през 2022 г. са в размер на **EUR 21 907 269,28** (13,53 % от бюджета на ОП).
* Реално изплатените средства към 31.12.2022 г. са в размер на **EUR 159 622 013,00** (98,61% от бюджета на ОП и 98,42% от програмираните средства), като изплатени средства по програмата под формата на авансови, междинни и окончателни плащания **през 2022 г.** са **EUR 21 201 770.84** (13,10 % от бюджета на ОП).
* Сертифицираните разходи са в размер на **EUR 154 696 030,39** (95,56 % от бюджета на ОП и 95,38 % от програмираните средства).

Сумата, която следва да бъде верифицирана от УО и сертифицирана към ЕК до края на 2022 г., за да бъде **избегната автоматичната загуба на средства** по ОПХ е в размер на **EUR** **104 632 475,00** а тази до края на 2023 г. – **EUR 123 312 076,00** с натрупване**.** Към 31.12.2022 г. сертифицираните разходи са в размер на **EUR** **154 696 030,39** следователно прагът за 2022 г. е **преизпълнен с** **EUR 50 063 555,39** а този за 2023 г. с **EUR 31 383 954,39.**

**Всички финансови показатели в настоящия Доклад в EUR са изчислени на база 1 EUR = 1,95583 BGN.**

* + 1. **Подготовка за следващия програмен период**

С Решение C(2022) 5826 от 08.08.2022 г. Програма за храни и основно материално подпомагане 2021-2027 получи официално одобрение, с което се даде възможност дейностите заложени за изпълнение да стартират. Целевите групи за получаване на подкрепа са определени в Наредба № РД-06-53 от 17.09.2021 г. на Министъра на труда и социалната политика за реда и условията за определяне на целевите групи и насочване на помощта по Програма за храни и основно материално подпомагане 2021 – 2027.

* **Финансовото изпълнение на програмата към 31.12.2022 г. е:**
* Програмирани – EUR 135 609 437.94 - 64,42% от финансовия план на програмата.
* Договорени – EUR 106 254 595.13 - 47.12% от финансовия план и 78.35% от програмираните
* Реално изплатени – EUR 3 067 657,77 – 1,46 % от финансовия план и 2,26% от програмираните
* Верифицирани – EUR 809 674,45 – 0,38 % от финансовия план и 0,60% от програмираните
* **До 30.12.2022 г. са стартирали пет процедури:**
* На 19.09.2022 г. е обявена процедура за директно предоставяне **BG05SFPR003-1.001 „Топъл обяд“** с бенефициенти общини и райони на общини. Целта на процедурата е осигуряване на топъл обяд за периода от 01.10.2022 г. до 30.09.2025 г., като така се осигури възможност да не се прекъсва услугата, която със средствата по REACT-EU се предоставяше до 30.09.2022 г. Общия бюджет е 65 310 891 EUR. До края на 2022 г. са подадени 208 проектни предложения, а предоставената БФП е в размер на EUR 50 711 228.50. Броят на обхванатите потребители е 53 121 лица.
* На 30.09.2022 г. е обявена процедура за директно предоставяне **BG05SFPR003-1.002 „Закупуване на хранителни продукти и продукти за хигиенни нужди“** с конкретен бенефициент АСП. Целта на процедурата е да се осигурят пакети с хранителни продукти и пакети с продукти за хигиенни нужди, предназначени за лица от целевите групи, съгласно Наредба № РД-06-53 от 17.09.2021 г. на министъра на труда и социалната политика. Бюджета на процедурата е EUR 48 317 082.77, а на 08.12.2022 г. е издадена заповед за предоставяне на БФП. Към 31.12.2022 г. се извършва подготовка и програмиране на обществените поръчки за закупуване на хранителните продукти и хигиенните материали, като предстои обявяването им през 2023 г.
* На 30.09.2022 г. е обявена процедура за директно предоставяне **BG05SFPR003-1.003 „Закупуване на стоки за новородени деца“** с конкретен бенефициент АСП. Целта на процедурата е да се осигурят пакети с продукти и артикули за новородени деца, съгласно Наредба № РД-06-53 от 17.09.2021 г. на министъра на труда и социалната политика. Пакетът ще се предоставя на два пъти - веднъж при раждането и втори път до навършване на шест месеца на детето. Бюджета на процедурата е EUR 929 528.64, а на 08.12.2022 г. е издадена заповед за предоставяне на БФП. Предстои обявяване на обществената поръчка за закупуване на пакетите за новородени деца.
* На 18.11.2022 г. е обявена процедура за директно **предоставяне BG05SFPR003-1.006 „Детска кухня“**, с бенефициент АСП, в партньорство с общините. Целта на процедурата е осигуряване на здравословно и пълноценно хранене на деца от 10 месеца до 3 години, допълнено със специфична съпътстваща подкрепа за социално приобщаване и преодоляване на последиците от бедността. Бюджета на процедурата е EUR 3 657 409.90. Процедурата е обявена за кандидатстване с краен срок 30.01.2023 г.
* На 17.10.2022 г. е обявена процедура за директно предоставяне **BG05SFPR003-2.001 „Техническа помощ“** с конкретен бенефициент АСП. Целта на процедурата да се подкрепя успешното изпълнение на програмата, популяризирането й, включително приноса на Европейския социален фонд плюс, както и повишаване на административния капацитет на УО и на бенефициентите. Бюджета на процедурата е EUR 10 500 000, като е издадена заповед за БФП на стойност EUR 6 296 755.19.
* **През 2023 г. предстои да бъдат обявени две процедури:**
* **Процедура „Подкрепа“** - Предоставяне на индивидуални пакети с хранителни продукти и продукти за хигиенни нужди за лицата от целевите групи и предоставяне на съпътстващи мерки за консултиране и насочване към различни видове социални услуги. Реализиране за тригодишен период на изпълнение. Процедурата е пряко обвързана с процедура BG05SFPR003-1.002 „Закупуване на хранителни продукти и продукти за хигиенни нужди“. **Бюджетът е в размер на EUR 6 764 392 .**
* **Процедура „За по- добро бъдеще“** - предоставяне на пакети за новородени деца от бедни и рискови семейства и предоставянето на съпътстващи/подкрепящи мерки в зависимост от идентифицираните проблеми. Предвижда са процедурата да се реализира за тригодишен период на изпълнение. Процедурата е пряко обвързана с процедура BG05SFPR003-1.003 „Закупуване на стоки за новородени деца“. **Бюджета е в размер на EUR 130 134.**

**2.2. Информация и оценка за действията, като се отчитат принципите, определени в член 5, параграфи 6 и 11 и — когато е целесъобразно — параграф 13 от Регламент (ЕС) № 223/2014.**

**2.2.1.** **В съответствие с член 5(6) от Регламент 223/2014 УО:**

**2.2.1.1.** **Допълняемост с ESF**

Мерките, съфинансирани от FEAD, както и тези, съфинансирани от ESF имат вътрешна съгласуваност и допълващ ефект, като различията в спецификата на постигането им гарантира недопускане на припокриване и двойно финансиране. Подкрепата от FEAD се фокусира върху преодоляване на най-тежките материални лишения, чрез предоставянето на хранителни продукти и топъл обяд, като в по-голямата част подкрепените лица са откъснати от пазара на труда и не могат да се възползват от мерките за социално приобщаване на ESF. Чрез част от предоставените съпътстващи мерки са информирани крайните потребители за предоставяните чрез финансиране по ESF услуги, обучения за квалификация и възможности за заетост, както и за бъдещите възможности по новосъздадения фонд ESF + .

Подкрепата и от FEAD и от ESF е насочена предимно към високо рисковите групи на обществото, което е и предпоставка за реализиран добавен ефект от съпътстващите мерки по FEAD за постигане целите на ESF.

**2.2.1.2. FEAD и националните схеми**

Програмата допринася за постигане на националната цел за намаляване на броя на живеещите в бедност с 260 000 души, в съответствие с целите на стратегия „Европа 2020“, към която са формулирани четири специфични национални под-цели: намаляване броя на **децата във възрастовия интервал 0-18 г.**, живеещи в бедност, със 78 хил. души; намаляване броя на **лицата на 65 и повече навършени години**, живеещи в бедност, с 52 хил. души; намаляване **броя на безработните във възрастовия интервал 18-64 г.**, живеещи в бедност, със 78 хил. души; намаляване **броя на заетите лица във възрастовия интервал 18-64 г.**, живеещи в бедност, с 52 хил. души.

В изпълнение на тази цел и през 2022 година програмата бе насочена към лицата, живеещи в най-висока степен на бедност и социална изолация. Успешното партньорство с общините създаде условия **68 107** лица през годината да получат пълноценен обяд, включващ супа, основно ястие и хляб.

* **Допълняемост с националната политика за намаляване на бедността и насърчаване на социалното включване.**

Подкрепата по програмата допълва и надгражда националните мерки за разширяване на ефективния обхват на програмите за социално подпомагане чрез намаляване на разходите за храна на крайните потребители и насочване на спестените средства в семейните бюджети за други жизненоважни цели.

Голяма част от лицата и семействата от основната целева група за подпомагане с топъл обяд съгласно Наредба № РД – 07-1 от 4 април 2016 г. за реда и условията за определяне на целевите групи по ОПХ ФЕПНЛ, получават месечно подпомагане - предназначено за задоволяване на основни жизнени потребности на гражданите, когато това е невъзможно чрез труда им и притежаваното от тях имущество, като през 2022 г. са подпомогнати средномесечно 19 620 случая на лица и семейства. Стойността на помощта за едно лице на възраст над 65 години, което живее само и е без доходи, възлиза на EUR 53,85 /105 BGN. Съгласно отчета за дейността на АСП с месечни социални помощи

При изпълнението на проектите по операция „3.1 - Топъл обяд в условия на пандемията от COVID-19“ обикновено едно лице се храни 5 дни в седмицата /работни дни/ - средно за месец 21 дни X EUR 1,38 /2,70 BGN / = EUR 28,98 /56,70 BGN /, а от 01.03.2022 г. - X EUR 1,48 /2,90 BGN / = EUR 31,08 /60,90 BGN /, като през 2022 г. са подкрепени с топъл обяд 68 107 нуждаещи се лица. Имайки предвид и типа на подкрепата - ежедневното предоставяне на обяд, значително облекчава, както ежедневието на потребителите, така и средствата, които биха се отделили за осигуряването му.

* **Допълняемост между Оперативна програма за храни и/или основно материално подпомагане и дейностите, реализирани от Фонд „Социална закрила“.**

Допълняемостта между двата източника на финансиране се реализира като елемент от общата система за социално управление в страната и се изразява в подкрепа за разширяване на създадената от Фонда мрежа от социални трапезарии. Оперативната програма се стреми дейността да се припознае от общините като част от местните мерки за справяне с бедността и да се осигури възможност топъл обяд да се предоставя и в онези общини, в които дейността не е развивана.

През 2022 г. от Фонд „Социална закрила“ бяха финансирани 28 обществени трапезарии в страната, като за сравнение по ОПХ бяха финансирани трапезарии по 223 проекта.

Фонд „Социална закрила“ осигурява и средства за реконструкция и модернизация на съществуваща материална база на общинските домашните социални патронажи и трапезарии, в които най–често се приготвя и топъл обяд по Оперативната програма. За 2022 г. по ФСЗ са финансирани 35 проекта на общини, свързани с ремонт и оборудване на кухни, като 24 (68,57 %) от тях предоставят топъл обяд по Операция тип 3 по ОПХ ФЕПНЛ.

**2.2.1.3. Обществено здраве и избягване разхищението на храни**

**2.2.1.3.1.** С оглед **осигуряване качество, балансираност и безопасност на хранителните продукти** всяка ПО - община, която предоставя топъл обяд притежава или ползва подходяща материална база и оборудване за приготвяне на храна и осъществяване процеса на хранене, в съответствие с чл. 12 от Закона за храните. Спазването на това изискване гарантира наличие на разработена и внедрена система на безопасност на храните, в която са включени групите храни или ястия, които се произвеждат. Предоставянето на топлия обяд се извършва при гарантиране спазването на противоепидемичните мерки - засилена дезинфекция, спазване на дистанция между потребителите, носене на предпазни маски от персонала и потребителите и др. За осигуряване на балансирано и качествено хранене, УО изисква от ПО топлия обяд да се приготвя по Сборници с рецепти за заведения за обществено хранене, утвърдени в съответствие с българското законодателство в областта на храненето, също така и в съответствие с изискванията на Регламент 852/2004 г. и Закона за храните. В случаите на използване на адаптирани рецепти, УО поставя условие те да са изготвени от експерт/технолог по хранене, съобразени с **националните стандарти и норми за хранене и изискването за принос към балансирания режим на хранене.**

**2.2.1.3.2.** С оглед **избягване разхищението на храни** всяка ПО - бенефициент по **Операция тип 3** е разработила вътрешни контролни механизми за избягване разхищението на храна, както и какъв подход се прилага при наличие на нераздаден топъл обяд, за да се гарантира, че същия ще достигне до най-нуждаещите се лица. Избягването на разхищението на храната е основен принцип на ОПХ и при реализирането на операция тип 3 „Осигуряване на топъл обяд“ през 2022 г. не бе допусната никаква загуба на храни.

**2.2.2. Равни възможности**

Механизмът за определяне на целевите групи по оперативната програма се основава на принципите за достъп до социално подпомагане и социални услуги, определени в националното законодателство в България, които гарантират спазването на равнопоставеност на половете и на недискриминационните принципи.

При определянето на потребителите по **Операция тип 3** стриктно се спазват принципите за избягване на всякаква форма на дискриминация и осигуряване на равни възможности за участие в проектите без значение от пол, възраст, физически увреждания, етнос или религиозни признаци. При приготвянето на топлия обяд бе предоставена възможност за структуриране на разнообразно и питателно меню съответстващо на етническите особености в регионите на изпълнение на всеки един договор и съобразяване с вкусовите и религиозни ограничения, които потребителите изявяват. Планирането и предоставянето на **съпътстващите мерки** се основаваше на установени специфични потребности за всеки отделен потребител, което е основа за планирането им в индивидуален или групов формат. По този начин се предотвратяваше всякаква дискриминация, основана на пол, расова принадлежност или етнически произход, религия или вероизповедание, увреждане, възраст или сексуална ориентация. Подкрепата, която се оказваше на потребителите бе извършена по деликатен и ненатрапчив начин, с уважение и разбиране към възрастовите, физическите, умствените, психическите и етническите различия на потребителите.